**B. Osobitná časť**

**K čl. I**

**K bodom 1 a 2**

Z dôvodu zmeny dátumu nadobudnutia účinnosti zákona č. 282/2020 Z. z. o ekologickej poľnohospodárskej výrobe sa menia dátumy v prechodných ustanoveniach

**K bodu 3**

Z dôvodu návrhu nariadenia Európskeho parlamentu a Rady, ktorým sa mení nariadenie (EÚ) 2018/848 o ekologickej poľnohospodárskej výrobe, pokiaľ ide o dátum začatia jeho uplatňovania a určité ďalšie dátumy uvedené v danom nariadení (COM/2020/483 final), ktorým sa odkladá dátm uplatňovania nariadenia Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007, a to z 1. januára 2021 na 1. januára 2022, sa odkladá aj dátum nadobudnutia účinnosti zákona č. 282/2020 Z. z.

**K čl. II**

Dátum nadobudnutia účinnosti sa navrhuje dňom vyhlásenia z dôvodu potreby dosiahnuť odklad účinnosti zákona č. 282/2020 Z. z. o ekologickej poľnohospodárskej výrobe. Dátum nadobudnutia účinnosti musí nastať pred 1. januárom 2021, kedy by mal nadobudnúť účinnosť zákon č. 282/2020 Z. z.